pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​เริ่มแล้ว “โครงการโคบาลจังหวัดชายแดนใต้” ยกระดับโคเนื้อสู่ตลาดฮาลาล สร้างรายได้ชุมชน
วันศุกร์ที่ 27 มกราคม 2566
27/01/2566
​เริ่มแล้ว “โครงการโคบาลจังหวัดชายแดนใต้” ยกระดับโคเนื้อสู่ตลาดฮาลาล สร้างรายได้ชุมชน
​เริ่มแล้ว “โครงการโคบาลจังหวัดชายแดนใต้” ยกระดับโคเนื้อสู่ตลาดฮาลาล สร้างรายได้ชุมชน
วันที่ 27 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ตามที่คณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ได้เห็นชอบ “โครงการโคบาลชายแดนใต้” ภายใต้กรอบระเบียงเศรษฐกิจฮาลาลจังหวัดชายแดนภาคใต้ ระยะ 7 ปี (พ.ศ. 2565-2571) โดยให้ใช้งบประมาณทั้งหมดจากการกู้ยืมจากกองทุนสงเคราะห์เกษตรกร จํานวน 1.5 พันล้านบาท ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้กรมปศุสัตว์ทําหน้าที่เป็นหน่วยดําเนินการยืมเงินจากกองทุนสงเคราะห์เกษตรกร เพื่อขับเคลื่อนโครงการดังกล่าว นําไปสู่การพัฒนาอาชีพการเลี้ยงโคเนื้อใน 5 จังหวัดชายแดนใต้ (จังหวัดปัตตานี ยะลา นราธิวาส สงขลา และสตูล) โดย เมือวานนี้ (26.ม.ค.65) ได้มีการลงนามในสัญญากู้ยืมเงินกองทุนสงเคราะห์เกษตรกร กับวิสาหกิจชุมชนนําร่องในพื้นที่จังหวัดปัตตานี 13 กลุ่ม และจังหวัดนราธิวาส 1 กลุ่ม รวมวงเงินทั้งสิ้น 54 ล้านบาท เพื่อเป็นทุนหมุนเวียนในการต่อยอดอาชีพการเลี้ยงโคเนื้อ และยกระดับสินค้าโคเนื้อให้เป็นสินค้าที่มีคุณภาพสูง สามารถเจาะตลาดฮาลาลโลก ซึ่งจะช่วยกระตุ้นเศรษฐกิจฐานรากระดับชุมชน นําไปสู่การพัฒนาอาชีพ สร้างรายได้ให้แก่เกษตรกรผู้เลี้ยงโคเนื้ออย่างยั่งยืน
ทั้งนี้ ในระยะเวลา 7 ปีของโครงการโคบาลชายแดนใต้ รัฐบาลตั้งเป้าหมาย มีกลุ่มวิสาหกิจโคไทยเข้าร่วมโครงการ 1,000 กลุ่ม เกษตรกร 10,000 ราย ได้แม่โคพื้นเมือง 50,000 ตัว แบ่งเป็น ระยะนําร่อง 3,000 ตัว ระยะที่สอง 22,000 ตัว ระยะที่สาม 25,000 ตัว ซึ่งกลุ่มวิสาหกิจโคไทย สามารถกู้ยืมเงินเพื่อเป็นค่าใช้จ่าย สําหรับปีที่ 1-3 ปลอดการชําระหนี้เงินต้น ปีที่ 4-7 ชําระคืนเงินต้นร้อยละ 25 ต่อปี และปลอดดอกเบี้ย 7 ปี
นางสาวรัชดา กล่าวด้วยว่า กลุ่มเกษตรกรผู้สนใจสามารถสอบถามข้อมูลได้ที่สํานักงานปศุสัตว์ในพื้นที่ มากไปกว่านั้น ภายใต้โครงการนี้ จะมีการจัดตั้งศูนย์ผลิตอาหารสัตว์ (Feed Center) จํานวน 3 แห่ง (จังหวัดปัตตานี สตูล และนราธิวาส) และจัดตั้งร้านตัดแต่ง แปรรูปและจําหน่ายผลิตภัณฑ์เนื้อโค (Butcher Shop) จํานวน 5 แห่ง ส่วนแผนการทํางานเริ่มด้วยการสนับสนุนการเลี้ยงแม่โคพันธุ์พื้นเมืองที่มีความเหมาะสมกับพื้นที่ในคอกกลางของหมู่บ้าน มีคณะกรรมการหมู่บ้านเป็นกลไกขับเคลื่อน รวมถึงมีการส่งเสริมอาชีพที่เกี่ยวเนื่อง อาทิ กลุ่มปลูกพืชอาหารสัตว์ กลุ่มผลิตอาหารสัตว์ กลุ่มขุนโค กลุ่มแปรรูปเนื้อโค และกลุ่มจําหน่ายเนื้อโค
“รัฐบาลโดยกระทรวงเกษตรฯ มุ่งพัฒนาคุณภาพชีวิตความเป็นอยู่ของพี่น้องประชาชนในพื้นที่จังหวัดชายแดนภาคใต้ ภายใต้การมีส่วนร่วมและศักยภาพของท้องถิ่น การส่งเสริมการเลี้ยงโคเป็นหนึ่งในมาตรการภายใต้ยุทธศาสตร์ความมั่นคงทางอาหาร ที่ส่งเสริมให้เกษตรกรเข้าถึงแหล่งเงินทุนในการประกอบอาชีพ เพิ่มประสิทธิภาพการเลี้ยงโคของเกษตรกรสู่มาตรฐานฟาร์มเลี้ยงสัตว์ GFM/GAP เพิ่มปริมาณโคในจังหวัดชายแดนภาคใต้ ปรับปรุงสายพันธุ์โคเนื้อคุณภาพดีที่เป็นความต้องการของตลาดทั้งในประเทศ และตลาดฮาลาลโลก สร้างอาชีพที่เกี่ยวเนื่องในห่วงโซ่การผลิตโคอีกด้วย” นางสาวรัชดา กล่าว
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมการประชุมคณะกรรมการจัดทำงบประมาณรายจ่ายบูรณาการประจำปีงบประมาณ พ.ศ. 2567 คณะที่ 1.2 แผนงานบูรณาการบริหารจัดการทรัพยากรน้ำ ครั้งที่ 1/2566
วันพฤหัสบดีที่ 26 มกราคม 2566
รองปลัดกระทรวงเกษตรและสหกรณ์เข้าร่วมการประชุมคณะกรรมการจัดทํางบประมาณรายจ่ายบูรณาการประจําปีงบประมาณ พ.ศ. 2567 คณะที่ 1.2 แผนงานบูรณาการบริหารจัดการทรัพยากรน้ํา ครั้งที่ 1/2566
รองปลัดกระทรวงเกษตรและสหกรณ์เข้าร่วมการประชุมคณะกรรมการจัดทํางบประมาณรายจ่ายบูรณาการประจําปีงบประมาณ พ.ศ. 2567 คณะที่ 1.2 แผนงานบูรณาการบริหารจัดการทรัพยากรน้ํา ครั้งที่ 1/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นผู้แทนรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เข้าร่วมการประชุมคณะกรรมการจัดทํางบประมาณรายจ่ายบูรณาการประจําปีงบประมาณ พ.ศ. 2567 คณะที่ 1.2 แผนงานบูรณาการบริหารจัดการทรัพยากรน้ํา ครั้งที่ 1/2566 โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน และมี นายณฤทธิ์ บุญชัย ผู้อํานวยการสํานักแผนงานและโครงการพิเศษ สํานักงานปลัดกระทรวงเกษตรและสหกรณ์ เข้าร่วม ณ ห้องประชุมวิจิตรวาทการ สํานักงานสภาความมั่นคงแห่งชาติ ทําเนียบรัฐบาล
ทั้งนี้ การประชุมดังกล่าวมีวัตถุประสงค์เพื่อรับทราบประเด็นต่าง ๆ ดังนี้
1) คําสั่งสํานักนายกรัฐมนตรี ที่ 315/2565 ลงวันที่ 9 ธันวาคม 2565 เรื่อง แต่งตั้งคณะกรรมการพิจารณาการจัดทํางบประมาณรายจ่ายบูรณาการ ประจําปีงบประมาณ พ.ศ. 2567 คณะที่ 1.2
2) ผลการดําเนินงานแผนงานบูรณาการบริหารจัดการทรัพยากรน้ํา ประจําปีงบประมาณ พ.ศ. 2566
3) แผนปฏิบัติการด้านทรัพยากรน้ํา ประจําปีงบประมาณ พ.ศ. 2567 ที่ผ่านความเห็นชอบของคณะกรรมการทรัพยากรน้ําแห่งชาติ
นอกจากนี้ ยังได้พิจารณาหลักเกณฑ์การจัดลําดับความสําคัญแผนงานบูรณาการบริหารจัดการทรัพยากรน้ํา ประจําปีงบประมาณ พ.ศ. 2567 และแผนงานบูรณาการบริหารจัดการทรัพยากรน้ํา ประจําปีงบประมาณ พ.ศ. 2567 ด้วย
รัฐบาลไทย-ข่าวทำเนียบรัฐบาล-รมว.พม. ตอบกระทู้ ย้ำมุ่งแก้ปัญหาความรุนแรงทุกมิติ พร้อมหนุนศูนย์ช่วยเหลือสังคมตำบลเป็นที่พึ่งทุกครอบครัว
วันศุกร์ที่ 27 มกราคม 2566
รมว.พม. ตอบกระทู้ ย้ํามุ่งแก้ปัญหาความรุนแรงทุกมิติ พร้อมหนุนศูนย์ช่วยเหลือสังคมตําบลเป็นที่พึ่งทุกครอบครัว
รมว.พม. ตอบกระทู้ ย้ํามุ่งแก้ปัญหาความรุนแรงทุกมิติ พร้อมหนุนศูนย์ช่วยเหลือสังคมตําบลเป็นที่พึ่งทุกครอบครัว
เมื่อวันที่ 26 มกราคม 2566 ที่รัฐสภา นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ตอบกระทู้ถามทั่วไปของนายณัฐวุฒิ บัวประทุม สมาชิกสภาผู้แทนราษฎร (ส.ส.) แบบบัญชีรายชื่อ เรื่องการแก้ปัญหาความรุนแรงในครอบครัวและความคืบหน้าในการแก้ไขกฎหมายเกี่ยวกับการส่งเสริมการพัฒนาและคุ้มครองสถาบันครอบครัว ว่า กระทรวง พม. ตระหนักถึงผู้กระทําความรุนแรงในครอบครัวที่มีจํานวนมากขึ้น เนื่องจากมีสาเหตุหนึ่งคือ ช่วงการแพร่ระบาดของโควิด-19 หลายคนถูกกักตัวอยู่ที่บ้านจนทําให้เกิดความอึดอัดและมีความเครียดจากหลายสาเหตุ ทั้งนี้ กระทรวง พม. ได้เพิ่มพนักงานเจ้าหน้าที่ที่ขาดแคลนและอบรมให้ความรู้ จํานวน 1,194 คน และให้หัวหน้าทีม พม. One Home ระดับจังหวัด ตั้งเป็นพนักงานเจ้าหน้าที่เพิ่มอีก 56 คน รวมทั้งได้รับความร่วมมือจากเครือข่ายป้องกันและแก้ไขความรุนแรงเข้ามาเป็นพนักงานเจ้าหน้าที่อีก 175 คน และอบรมเพิ่มประสิทธิภาพของเจ้าหน้าที่สหวิชาชีพเข้าไปแก้ไขปัญหาความรุนแรงในครอบครัว
นอกจากนี้ กระทรวงพม. ได้ลงนามบันทึกข้อตกลงความร่วมมือการดําเนินงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว ร่วมกับอีก 27 หน่วยงาน และ 11 องค์กรภาคประชาชน อีกทั้งยังได้ดําเนินการปฎิบัติจริง เป็นโมเดลในการแก้ไขปัญหาดังกล่าว ตั้งแต่การแจ้งเหตุ ระงับเหตุ การคุ้มครองเยียวยาและการดําเนินคดี โดยได้เชิญตํารวจ อัยการจังหวัด เข้ามาร่วมทํางานกับเรา
นายจุติ กล่าวเพิ่มเติมว่า กระทรวง พม. มีศูนย์พัฒนาครอบครัวในชุมชน (ศพค.) ทั่วประเทศ ซึ่งได้ปรับให้เป็นศูนย์ช่วยเหลือสังคมตําบล โดยก่อนหน้านี้ มีจํานวน 878 แห่ง โดยได้ร่วมกับทุกศูนย์ฯ ให้ทํางานเรื่องครอบครัวในทุกมิติ ซึ่งปัจจุบัน เรามี ศพค. ศูนย์ช่วยเหลือสังคมตําบลจํานวนหลายพันแห่ง โดยมีองค์ประกอบของอาสาสมัครต่างๆ ทั้งอาสาสมัครพัฒนาสังคมและความมั่นคงของมนุษย์ (อพม.) อาสาสมัครสาธารณสุข (อสม.) องค์กรภาคีเครือข่ายภาคประชาชน ครู ข้าราชการเกษียณ ชมรมผู้สูงอายุและสตรีแม่บ้าน เป็นต้น นอกจากนี้ ยังได้อบรมการให้ความช่วยเหลือเด็กนักเรียนที่มีปัญหา มีความเครียด โดยจะมีข้อตกลงการทํางานร่วมกันระหว่างกระทรวง พม. กระทรวงศึกษาธิการ และกระทรวงสาธารณสุข โดยเราจะทําโรงเรียนให้คําแนะนําปรึกษากับผู้ปกครอง หรือพ่อแม่ ในการรับฟังเด็ก โดยอบรมครูแนะแนวให้เปลี่ยนจากครูเป็นโค้ชชีวิตที่เพิ่มทักษะในการดูแลเด็กนักเรียนและลดเงื่อนไขความรุนแรงในครอบครัว
นอกจากนี้ อีกหนึ่งสาเหตุของความรุนแรงในครอบครัว คือ ปัญหาหนี้ครัวเรือน ซึ่งรัฐบาลได้มุ่งมั่นในการแก้ไขปัญหาดังกล่าว ได้แก่ การประนอมหนี้ครัวเรือน ลดเงินต้น ลดดอกเบี้ย การไกลเกลี่ยหนี้ เป็นต้น อีกทั้งมีการบูรณาการร่วมกันระหว่างบ้าน วัด โรงเรียน การปรับวิธีการดูแลคุ้มครองเด็ก และมีเครือข่ายต่อต้านการบูลลี่ที่โรงเรียนและบ้าน
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงกระทรวงคมนาคม ลงพื้นที่โครงการทางหลวงหมายเลข 2134 สาย อำเภอตระการพืชผล - ดอนใหญ่ จังหวัดอุบลราชธานี เพิ่มประสิทธิภาพการคมนาคมขนส่งในพื้นที
วันศุกร์ที่ 27 มกราคม 2566
นายศักดิ์สยาม ชิดชอบ รัฐมนตรีว่าการกระทรวงกระทรวงคมนาคม ลงพื้นที่โครงการทางหลวงหมายเลข 2134 สาย อําเภอตระการพืชผล - ดอนใหญ่ จังหวัดอุบลราชธานี เพิ่มประสิทธิภาพการคมนาคมขนส่งในพื้นที
...
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่โครงการขอรับการจัดสรรงบประมาณการก่อสร้างประจําปี 2567 ทางหลวงหมายเลข 2134 สาย อําเภอตระการพืชผล - ดอนใหญ่ กม.40+000 และพบปะกับประชาชน เพื่อรับฟังความคิดเห็นและความต้องการเกี่ยวกับการพัฒนาเส้นทางคมนาคมและการขนส่งสินค้า พร้อมด้วย นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม นายสราวุธ ทรงศิวิไล อธิบดีกรมทางหลวง นายอภิรัฐ ไชยวงศ์น้อย อธิบดีกรมทางหลวงชนบท ร่วมลงพื้นที่ โดยมีหัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน ประชาชนชาวอําเภอตระการพืชผล และอําเภอศรีเมืองใหม่ จังหวัดอุบลราชธานี ร่วมให้การต้อนรับ ในวันศุกร์ที่ 27 มกราคม 2566
นายศักดิ์สยาม ชิดชอบ กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มุ่งมั่นพัฒนาโครงสร้างพื้นฐานของประเทศไทยไปสู่ความยั่งยืน สร้างระบบคมนาคมขนส่งเชื่อมโยงอย่างไร้รอยต่อทั้งในเขตกรุงเทพมหานคร ปริมณฑล และในภูมิภาคต่าง ๆ ซึ่งกระทรวงคมนาคมได้แปรนโยบายของรัฐบาลมาสู่การปฏิบัติในการพัฒนาระบบคมนาคมขนส่ง เพื่อเพิ่มประสิทธิภาพการคมนาคมขนส่ง กระตุ้นเศรษฐกิจ สร้างงาน สร้างรายได้ให้กับประชาชนในพื้นที่ รวมทั้งให้พี่น้องประชาชนมีการเดินทางที่สะดวก รวดเร็ว ปลอดภัย และมีคุณภาพชีวิตที่ดียิ่งขึ้น
สําหรับโครงการทางหลวงหมายเลข 2134 สาย อําเภอตระการพืชผล - ตําบลดอนใหญ่ อําเภอศรีเมืองใหม่ เป็นเส้นทางสําคัญที่เชื่อมโยงจังหวัดอํานาจเจริญไปสู่อุทยานแห่งชาติผาแต้ม อําเภอโขงเจียม จังหวัดอุบลราชธานี แหล่งท่องเที่ยวที่มีความสําคัญในระดับชาติ ปัจจุบันมีปริมาณการจราจรหนาแน่น โดยเฉพาะรถบรรทุกหนัก จึงมีความจําเป็นต้องยกระดับมาตรฐานทางหลวงจาก 2 ช่องจราจร เป็น 4 ช่องจราจร ตอน 1 ระหว่าง กม.45+695 – 56+695 ระยะทาง 11 กิโลเมตร ตอน 2 ระหว่าง กม.56+695 – 67+500 ระยะทาง 10.8 กิโลเมตร เมื่อแล้วเสร็จจะช่วยเพิ่มประสิทธิภาพและเสริมสร้างศักยภาพให้เป็นโครงข่ายทางหลวงที่สามารถรองรับปริมาณการจราจรจากการท่องเที่ยว การขนส่งสินค้า และการเดินทางสัญจรระหว่างชุมชนต่าง ๆ ซึ่งการพัฒนาเส้นทางดังกล่าวจะสามารถรองรับยุทธศาสตร์การพัฒนาทั้งระดับจังหวัดและระดับประเทศ ทําให้เกิดการพัฒนาพื้นที่ ส่งเสริมด้านเศรษฐกิจ การค้า การท่องเที่ยว และช่วยยกระดับคุณภาพชีวิตของประชาชนให้ดียิ่งขึ้น
ในโอกาสนี้ รัฐมนตรีว่าการกระทรวงคมนาคมได้ลงพื้นที่ เพื่อรับฟังความคิดเห็นและความต้องการของประชาชน เกี่ยวกับการพัฒนาเส้นทางคมนาคมและการขนส่งสินค้าด้านการเกษตรที่จะผ่านในพื้นที่อําเภอตระการพืชผล และอําเภอศรีเมืองใหม่ จังหวัดอุบลราชธานี และพื้นที่ใกล้เคียง โดยกระทรวง
มีแผนพัฒนารถไฟทางคู่ โครงการรถไฟทางคู่ช่วงชุมทางถนนจิระ-อุบลราชธานี ระยะทาง 308 กิโลเมตร
อยู่ระหว่างจัดทําข้อมูลเพื่อเสนอขออนุมัติโครงการ และโครงการรถไฟทางสายใหม่ ช่วงอุบลราชธานี-ช่องเม็ก
มีแผนของบประมาณปี 2567 เพื่อศึกษาความเหมาะสมเบื้องต้น หากแล้วเสร็จจะทําให้
ภาคตะวันออกเฉียงเหนือของประเทศไทยเป็นศูนย์กลางในการขนส่งสินค้าอีกหนึ่งแห่ง
รัฐบาลไทย-ข่าวทำเนียบรัฐบาล-ปลัดฯ ณัฐพล ระดมขุนพลด้านยุทธศาสตร์ อก. เตรียมพร้อมของบปี 67
วันศุกร์ที่ 27 มกราคม 2566
27/01/2566
ปลัดฯ ณัฐพล ระดมขุนพลด้านยุทธศาสตร์ อก. เตรียมพร้อมของบปี 67
ปลัดฯ ณัฐพล ระดมขุนพลด้านยุทธศาสตร์ อก. เตรียมพร้อมของบปี 67
เมื่อวันที่ 25 มกราคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมการจัดทําคําของบประมาณรายจ่ายประจําปี 2567 ในภาพรวมของกระทรวงอุตสาหกรรม เพื่อเตรียมความพร้อมในการนําส่งข้อมูลสําหรับการจัดทําคําของบประมาณในภาพรวมของกระทรวงอุตสาหกรรม และนําเรียนขอความเห็นชอบต่อรัฐมนตรีว่าการกระทรวงอุตสาหกรรม เพื่อเสนอต่อสํานักงบประมาณพิจารณา ในลําดับต่อไป
โดยมี นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการคณะกรรมการอ้อยและน้ําตาลทราย นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และคณะผู้บริหารกระทรวงอุตสาหกรรม เข้าร่วมการประชุม ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏกำแพงเพชร ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏกําแพงเพชร ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏกําแพงเพชร ประจําปี 2565
วันที่ 27 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏกําแพงเพชร ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,349 คน ระดับปริญญาโท และระดับปริญญาเอก 30 คน รวมทั้งสิ้น 1,379 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-รองปลัด กษ. ลงพื้นที่ติดตามการส่งเสริมการเพาะเลี้ยงปูทะเล
วันศุกร์ที่ 27 มกราคม 2566
รองปลัด กษ. ลงพื้นที่ติดตามการส่งเสริมการเพาะเลี้ยงปูทะเล
รองปลัด กษ. ลงพื้นที่ติดตามการส่งเสริมการเพาะเลี้ยงปูทะเล และติดตามเกษตรกรตัวอย่างที่บริหารจัดการปลูกพืชหลายชนิด สร้างรายได้ตลอดทั้งปี
นายอภัย สุทธิสังข์ รองปลัดกระทรวงเกษตรและสหกรณ์ พร้อมด้วยหัวหน้าส่วนราชการในสังกัดกระทรวงเกษตรและสหกณ์ จังหวัดปัตตานี นราธิวาส และสงขลา ลงพื้นที่ติดตามการส่งเสริมการเพาะเลี้ยงปูทะเล ณ กลุ่มวิสาหกิจชุมชน ผู้เลี้ยงปูดําบ้านโต๊ะโสม อําเภอยะหริ่ง จังหวัดปัตตานี ดําเนินการส่งเสริมเกษตรกร ให้เป็นทั้งผู้ขายและผู้ส่งจากต้นน้ําถึงปลายน้ํา ซึ่งธุรกิจที่มาแรงในขณะนี้คือปูไข่ดองน้ําปลา ด้านการตลาดปูในขณะนี้ ทั้งปูในประเทศและนอกประเทศยังสดใส ราคามีการขึ้นลงตามฤดูกาล เช่น หน้าเดือนถือศีลกินเจ ราคาปูจะต่ําสุด ช่วงตรุษจีน ราคาปูจะสูงสุด เป็นต้น
ทั้งนี้ รองปลัดกระทรวงเกษตรและสหกรณ์ได้ให้ข้อเสนอแนะในเรื่องผลกระทบด้านภัยพิบัติที่เกิดขึ้นในพื้นที่ ควรส่งเสริมให้เกษตรปรับการเลี้ยง โดยเน้นการเลี้ยงแบบ “ปูคอนโด” นอกจากนี้ ยังได้พิจารณาแนวทางการตั้งกองทุนปูทะเล เพื่อเป็นแหล่งทุนในการช่วยเหลือ สนับสนุนความต้องการของเกษตรกรด้านต่าง ๆ และพิจารณาแนวทางของ ศอ.บต. ในการส่งเสริมให้จังหวัดปัตตานีเป็นแหล่งปูทะเลโลก
จากนั้นได้ลงพื้นที่ติดตามเกษตรกรตัวอย่าง นางสําลี บุญมา ณ หมู่ 3 ตําบล บางโกระ อําเภอโคกโพธิ์ จังหวัดปัตตานี ภายใต้หลักคิด “ในพื้นที่หนึ่งสามารถบริหารจัดการปลูกพืชได้หลายชนิด ได้รับผลผลิตต่อเนื่อง สามารถเก็บผลผลิตรับประทานและจําหน่ายสร้างรายได้ตลอดทั้งปี” ดําเนินการจัดตั้งกลุ่มรวบรวมผลผลิตเมล็ดกาแฟสดในชุมชน ปลูกกาแฟสายพันธุ์โรบัสต้า พันธุ์อราบิก้าแซมในสวน
รัฐบาลไทย-ข่าวทำเนียบรัฐบาล-ทหารผ่านศึก เป็นผู้ที่ได้ทำหน้าที่สำคัญในการปกป้องอธิปไตยและรักษาความมั่นคงของชาติบ้านเมือง มีผลงานแห่งความองอาจกล้าหาญที่ประวัติศาสตร์ได้จารึกไว้นับไม่ถ้วน
วันศุกร์ที่ 27 มกราคม 2566
ทหารผ่านศึก เป็นผู้ที่ได้ทําหน้าที่สําคัญในการปกป้องอธิปไตยและรักษาความมั่นคงของชาติบ้านเมือง มีผลงานแห่งความองอาจกล้าหาญที่ประวัติศาสตร์ได้จารึกไว้นับไม่ถ้วน
ไม่ว่าจะเป็นการทําสงครามในสมรภูมิใด เหล่าทหารผ่านศึกทุกท่านไม่เคยย่อท้อ ไม่เคยหวั่นเกรงต่ออริราชศัตรู ประเทศของเราจึงมีวีรบุรุษจากศึกสงครามเกิดขึ้นมากมาย
วีรบุรุษเหล่านี้คือตัวแทนแห่งความกล้าหาญและเสียสละอย่างแท้จริง เพราะทุกท่านต้องเอาชีวิตเข้าแลก และรู้ตัวเองดีว่าเมื่อออกสู่สนามรบแล้ว อาจจะได้รับบาดเจ็บ เสียชีวิต หรือพิการทุพพลภาพ แต่ก็ไม่ได้ทําให้ท่านเหล่านั้นเกิดความหวั่นเกรงแต่อย่างใด เกียรติประวัติแห่งความกล้าหาญ ซึ่งวีรบุรุษทหารผ่านศึกรุ่นแล้วรุ่นเล่าได้กระทําเพื่อชาติบ้านเมือง มิเพียงได้รับการจารึกอยู่ตามอนุสาวรีย์นักรบต่าง ๆ เท่านั้น แต่ยังจารึกอยู่ในความทรงจําของประชาชนชาวไทยไปตราบนานเท่านาน
เพื่อเป็นการตอบแทนคุณงามความดีของทหารผ่านศึก รัฐบาลจึงได้จัดตั้งองค์การสงเคราะห์ทหารผ่านศึก ในพระบรมราชูปถัมภ์ ขึ้น เพื่อเป็นหน่วยงานที่ทําหน้าที่ให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจําการ รวมทั้งผู้ที่กําลังปฏิบัติหน้าที่ในการป้องกันประเทศ โดยตลอดระยะเวลาที่ผ่านมา องค์การฯ ได้พัฒนาและปรับปรุงการดําเนินงานด้านการสงเคราะห์มาโดยตลอด ซึ่งการสงเคราะห์มีอยู่ ๖ ประเภท ได้แก่ การสงเคราะห์ด้านสวัสดิการและการศึกษา การสงเคราะห์ด้านอาชีพ การสงเคราะห์ด้านการเกษตร การสงเคราะห์ด้านการให้สินเชื่อ การสงเคราะห์ด้านการรักษาพยาบาล และการสงเคราะห์ด้านการส่งเสริมสิทธิและเกียรติ ทั้งนี้ เพื่อช่วยให้ทหารผ่านศึกมีชีวิตความเป็นอยู่ที่ดีขึ้น สามารถดํารงชีวิตอยู่ในสังคมได้อย่างมีเกียรติและศักดิ์ศรี นอกจากนี้ ยังทําหน้าที่เชิดชูเกียรติแก่ทหารผ่านศึก โดยเฉพาะในวันที่ ๓ กุมภาพันธ์ ของทุกปี ซึ่งเป็นวันทหารผ่านศึก เป็นวันสําคัญวันหนึ่งที่ประชาชนชาวไทย จะได้ร่วมรําลึกถึงคุณงามความดีและความเสียสละของทหารผ่านศึก ผู้ยอมสละเลือดเนื้อและชีวิตเป็นชาติพลี รวมทั้งให้การยกย่องเชิดชูเกียรติแก่ทหารผ่านศึกทั้งหลาย ในฐานะที่เป็นผู้ปกป้องประเทศชาติให้รอดพ้นจากภยันตรายทั้งปวง
เนื่องในโอกาสวันทหารผ่านศึก ๓ กุมภาพันธ์ ๒๕๖๖ องค์การสงเคราะห์ทหารผ่านศึก ในพระบรมราชูปถัมภ์ ขอเชิญชวนประชาชนชาวไทยทุกหมู่เหล่า ร่วมบริจาคเงินเพื่อสงเคราะห์ทหารผ่านศึกและครอบครัวผู้ยากไร้ ให้มีขวัญและกําลังใจในการดําเนินชีวิตอย่างมีคุณภาพ โดยสามารถร่วมบริจาคได้ที่ ธนาคารทหารไทยธนชาต จํากัด (มหาชน) สาขาโรงพยาบาลพระมงกุฎเกล้า ชื่อบัญชี “องค์การสงเคราะห์ ทหารผ่านศึก” เพื่อสงเคราะห์ทหารผ่านศึกและครอบครัวผู้ยากไร้ บัญชีออมทรัพย์เลขที่ ๐๓๘ – ๗ – ๓๑๑๙๓ – ๙
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย ประจําปี 2565
วันที่ 25 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,225 คน ระดับปริญญาโท และระดับปริญญาเอก 43 คน รวมทั้งสิ้น 1,268 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-ไฟเขียวจ่ายชดเชยเรือประมงออกนอกระบบ กลุ่มแรก 96 ลำ 163 ลบ. ชงเข้า ครม.ต่อไป
วันศุกร์ที่ 27 มกราคม 2566
27/01/2566
ไฟเขียวจ่ายชดเชยเรือประมงออกนอกระบบ กลุ่มแรก 96 ลํา 163 ลบ. ชงเข้า ครม.ต่อไป
ไฟเขียวจ่ายชดเชยเรือประมงออกนอกระบบ กลุ่มแรก 96 ลํา 163 ลบ. ชงเข้า ครม.ต่อไป
นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ ชี้แจงถึงข้อกังวลจากสมาคมประมงจังหวัดปัตตานี เรื่องการจ่ายเงินชดเชยการนําเรือประมงออกนอกระบบในพื้นที่จังหวัดชายแดนภาคใต้ ว่า วันนี้ 27 ม.ค. คณะกรรมการนโยบายประมงแห่งชาติมีมติให้ความเห็นชอบโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแดนภาคใต้เป็นกรณีเร่งด่วน (เรือชุดที่ 1) ของกลุ่มเรือประมงที่รับการประเมินเรือ จํานวน 96 ลํา งบประมาณรวม 163 ล้านเศษ พร้อมกับมอบหมายให้ ศอ.บต. เสนอต่อที่ประชุมคณะรัฐมนตรี เพื่อเป็นหน่วยดําเนินการขอรับการจัดสรรงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉิน สําหรับเป็นค่าใช้จ่ายช่วยเหลือเยียวยาซื้อเรือประมงในพื้นที่จังหวัดปัตตานีตามขั้นตอนต่อไป
สําหรับการดําเนินการเพื่อตรวจสอบประวัติและคุณสมบัติเรือที่ต้องการออกนอกระบบอีก 1,776 ลํา จากทั่วประเทศ ทางกรมประมงจะใช้เกณฑ์และคุณสมบัติเดียวกับที่ใช้กับเรือในชุดแรกนี้ เป็นมาตรฐานเดียวกันทั้งหมด ซึ่งเป็นการปรับเกณฑ์และคุณสมบัติเหลือเพียงเกณฑ์สีขาวและดํา เท่านั้น จากเดิมที่มี ขาว เทา และดํา โดยเรือที่ผ่านเกณฑ์และมีคุณสมบัติครบถ้วน จะได้ถูกเสนอเพื่อการพิจารณาจากอนุกรรมการแก้ไขปัญหาการทําประมงผิดกฎหมาย และคณะกรรมการนโยบายประมงแห่งชาติในลําดับต่อไป
รัฐบาลไทย-ข่าวทำเนียบรัฐบาล-ร่าง พ.ร.ก.มาตรการป้องกันและปราบปรามอาชญากรรมทางเทคโนโลยี
วันศุกร์ที่ 27 มกราคม 2566
27/01/2566
ร่าง พ.ร.ก.มาตรการป้องกันและปราบปรามอาชญากรรมทางเทคโนโลยี
วันศุกร์ที่ 27 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติร่าง พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ...
เพื่อคุ้มครองประชาชนจากอาชญากรรมออนไลน์อย่างเร่งด่วน
โดยให้อํานาจสถาบันการเงินระงับการทําธุรกรรม เมื่อพบเหตุอันควรสงสัยหรือได้รับแจ้งจากผู้เสียหาย
เพื่อให้ผู้เสียหายร้องทุกข์ต่อพนักงานสอบสวนภายใน 48 ชั่วโมง และพนักงานสอบสวนดําเนินการใน 7 วัน
พร้อมกําหนดบทลงโทษ ผู้เปิดบัญชี บัตรหรือกระเป๋าเงินอิเล็กทรอนิกส์
ซิมโทรศัพท์ให้ผู้อื่นใช้ในการทําผิดกฎหมาย มีโทษจําคุกสูงสุด 3 ปี ปรับ 3 แสนบาทหรือทั้งจําทั้งปรับ
ส่วนผู้จัดหา โฆษณา ให้มีการซื้อขายบัญชี บัตรหรือกระเป๋าเงินอิเล็กทรอนิกส์ หรือซิมโทรศัพท์
ที่อาจก่อให้เกิดการกระทําความผิดอาญา มีโทษจําคุกสูงสุด 5 ปี ปรับสูงสุด 500,000 บาท หรือทั้งจําทั้งปรับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้การต้อนรับ และหารือกับรัฐมนตรีช่วยว่าการกระทรวงกิจการยุโรป และการต่างประเทศสาธารณรัฐฝรั่งเศส
วันศุกร์ที่ 27 มกราคม 2566
นายศักดิ์สยาม ชิดชอบ รัฐมนตรีว่าการกระทรวงคมนาคม ให้การต้อนรับ และหารือกับรัฐมนตรีช่วยว่าการกระทรวงกิจการยุโรป และการต่างประเทศสาธารณรัฐฝรั่งเศส
ในโอกาสเดินทางเยือนไทยอย่างเป็นทางการ เสริมสร้างความเป็นหุ้นส่วนทางยุทธศาสตร์และยกระดับความร่วมมือสาขาคมนาคมขนส่งระหว่างไทยและฝรั่งเศส
นายศักดิ์สยาม ชิดชอบ รัฐมนตรีว่าการกระทรวงคมนาคม ให้การต้อนรับและหารือกับ นายออลีวีเย แบ็ช (H.E. Mr. Olivier Becht) รัฐมนตรีช่วยว่าการกระทรวงกิจการยุโรปและการต่างประเทศสาธารณรัฐฝรั่งเศส รับผิดชอบด้านการค้าในต่างประเทศ และคณะ ในโอกาสเดินทางเยือนประเทศไทยอย่างเป็นทางการ เพื่อหารือถึงการส่งเสริมความสัมพันธ์ในมิติด้านเศรษฐกิจและคมนาคมไทยและฝรั่งเศส โดยมี นายชยธรรม์ พรหมศร ปลัดกระทรวงคมนาคม หัวหน้าหน่วยงานที่เกี่ยวข้อง และผู้แทนหัวหน้าหน่วยงาน ประกอบด้วย สํานักงานนโยบายและแผนการขนส่งและจราจร กรมการขนส่งทางราง การรถไฟฟ้าขนส่งมวลชนแห่งประเทศไทย สํานักงานการบินพลเรือนแห่งประเทศไทย การทางพิเศษแห่งประเทศไทยสถาบันวิจัยและพัฒนาเทคโนโลยีระบบราง และนายประภัทรเผ่า อาวะกุล ผู้อํานวยการกองต่างประเทศ สํานักงานปลัดกระทรวงคมนาคม ให้การต้อนรับและร่วมหารือ เมื่อวันที่ 26 มกราคม 2566 ณ กระทรวงคมนาคม
ที่ประชุมได้มีการแลกเปลี่ยนข้อมูลและหารือแนวทางการยกระดับความร่วมมือที่เกิดขึ้นระหว่างไทยและฝรั่งเศส ซึ่งจะนําไปสู่การสร้างผลลัพธ์ที่เป็นรูปธรรมระหว่างกันเพื่อการพัฒนาความร่วมมือด้านคมนาคมขนส่งให้ครอบคลุมทุกมิติทั้งระบบราง การขนส่งทางบก ทางน้ํา และทางอากาศ ผ่านการดําเนินกิจกรรมภายใต้กรอบปฏิญญาแสดงเจตจํานงว่าด้วยความร่วมมือในสาขาคมนาคมขนส่ง โดยมีจุดมุ่งหมายเพื่อให้ไทยและฝรั่งเศสได้ร่วมแลกเปลี่ยนข้อคิดเห็น ทักษะ ความเชี่ยวชาญ และการสร้างเครือข่ายการทํางานระหว่างภาครัฐและภาคเอกชนฝรั่งเศส นําไปสู่การต่อยอดความร่วมมือระหว่างกันในอนาคต โดยเฉพาะการส่งเสริมการดําเนินการเพื่อพัฒนาศักยภาพบุคลากร เทคโนโลยี และนวัตกรรม เพื่อพัฒนาระบบโลจิสติกส์ของไทยสู่สากล
นอกจากนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้นําเสนอข้อมูลโครงการสําคัญของกระทรวงคมนาคมที่ฝรั่งเศสให้ความสนใจ อาทิ โครงการรถไฟความเร็วสูงเชื่อมสามสนามบินโครงการรถไฟฟ้าในกรุงเทพมหานครและปริมณฑล โครงการด้านระบบขนส่งมวลชนในจังหวัดภูเก็ต โครงการทางพิเศษสายกะทู้ - ป่าตอง การพัฒนาสนามบินอู่ตะเภา และโครงการแลนด์บริดจ์ โดยกระทรวงคมนาคมยินดีให้ความสนับสนุนและส่งเสริมการร่วมลงทุนระหว่างบริษัทเอกชนของฝรั่งเศสกับบริษัทเอกชนของไทย เพื่อพัฒนาความร่วมมือด้านคมนาคมขนส่งให้ครอบคลุมทุกมิติ ทั้งระบบราง ทางบก ทางน้ํา และทางอากาศ ซึ่งฝรั่งเศสเป็นคู่ค้าที่แข็งแกร่งในสหภาพยุโรปและเป็นภาคีกับประเทศไทย
รัฐบาลไทย-ข่าวทำเนียบรัฐบาล-เราเที่ยวด้วยกัน เฟส 5 กระตุ้นการท่องเที่ยว เริ่ม ก.พ.-ก.ย. 66
วันศุกร์ที่ 27 มกราคม 2566
27/01/2566
เราเที่ยวด้วยกัน เฟส 5 กระตุ้นการท่องเที่ยว เริ่ม ก.พ.-ก.ย. 66
วันพฤหัสบดีที่ 26 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยวปี 2566 โดยอนุมัติวงเงินกว่า 3,946 ล้านบาท สําหรับ 2 โครงการ ได้แก่
โครงการเราเที่ยวด้วยการ เฟส 5 ซึ่งเป็นการสนับสนุนค่าห้องพักร้อยละ 40 แต่ไม่เกิน 3,000 บาท/ห้อง/คืน
สูงสุด 5 ห้อง พร้อมคูปองอาหารหรือท่องเที่ยวรูปแบบ e-voucher 600 บาท/วัน จํานวน 560,000 สิทธิ
ผู้สนใจลงทะเบียนร่วมโครงการได้ทางเว็บไซต์ www.เราเที่ยวด้วยกัน.com และ
โครงการกระตุ้นการท่องเที่ยวเพื่อฟื้นฟูเศรษฐกิจของประเทศไทย
ให้นักท่องเที่ยวทั้งไทยและต่างชาติเดินทางท่องเที่ยวในประเทศไทยมากยิ่งขึ้น โดยทั้ง 2
โครงการจะดําเนินการช่วงเดือน ก.พ. – ก.ย.2566
มีเป้าหมายสร้างรายได้หมุนเวียนทางเศรษฐกิจจากการท่องเที่ยว 2.38 ล้านล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม ในโอกาสเข้ารับหน้าที่
วันศุกร์ที่ 27 มกราคม 2566
เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม ในโอกาสเข้ารับหน้าที่
เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม ในโอกาสเข้ารับหน้าที่
เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม ในโอกาสเข้ารับหน้าที่
วันที่ 26 มกราคม 2566 นายเปาโล ดีโอนีซี (H.E. Mr. Paolo Dionisi)
เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะ
นายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับหน้าที่ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม
ผู้บริหารกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวง อว.หนุน มทร.ล้านนาผุดโครงการ “การจัดตั้งแพลตฟอร์มอุทยานนวัตกรรม เทคโนโลยี และการสร้างกำลังคนด้านดิจิทัลเพื่อการพัฒนาพื้นที่ระเบียงเศรษฐกิจพิเศษภาคเหนือ”
วันศุกร์ที่ 27 มกราคม 2566
กระทรวง อว.หนุน มทร.ล้านนาผุดโครงการ “การจัดตั้งแพลตฟอร์มอุทยานนวัตกรรม เทคโนโลยี และการสร้างกําลังคนด้านดิจิทัลเพื่อการพัฒนาพื้นที่ระเบียงเศรษฐกิจพิเศษภาคเหนือ”
กระทรวง อว.หนุน มทร.ล้านนาผุดโครงการ “การจัดตั้งแพลตฟอร์มอุทยานนวัตกรรม เทคโนโลยี และการสร้างกําลังคนด้านดิจิทัลเพื่อการพัฒนาพื้นที่ระเบียงเศรษฐกิจพิเศษภาคเหนือ”
กระทรวง อว.หนุน มทร.ล้านนาผุดโครงการ “การจัดตั้งแพลตฟอร์มอุทยานนวัตกรรม เทคโนโลยี และการสร้างกําลังคนด้านดิจิทัลเพื่อการพัฒนาพื้นที่ระเบียงเศรษฐกิจพิเศษภาคเหนือ” ในรูปแบบความร่วมมือระหว่างรัฐเอกชน (PPP Model)
เมื่อวันที่ 24 ธ.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุม “การพัฒนากลุ่มมหาวิทยาลัยเทคโนโลยีราชมงคล 9 แห่ง” โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. ผู้บริหารกระทรวง อว.และ มทร. เข้าร่วม ที่ มทร.ล้านนา จ.เชียงใหม่ มีวาระสําคัญ คือ โครงการ “การจัดตั้งแพลตฟอร์มอุทยานนวัตกรรม เทคโนโลยี และการสร้างกําลังคนด้านดิจิทัลเพื่อการพัฒนาพื้นที่ระเบียงเศรษฐกิจพิเศษภาคเหนือ” ดําเนินการโดยมหาวิทยาลัยเทคโนโลยีราชมงคลล้านนา (มทร.ล้านนา)
ศ.(พิเศษ) ดร.เอนก กล่าวว่า โครงการนี้จะเป็นโอกาสในการจับคู่ธุรกิจด้านเทคโนโลยี นวัตกรรมและสร้างกําลังคน โดยหน่วยพัฒนาธุรกิจขนาดกลางและขนาดย่อมในภาคบริการ ภาคเกษตร และภาคอุตสาหกรรมในภาคเหนือ ซึ่งจะนําไปสู่การยกระดับคุณภาพชีวิตและคุณภาพของประเทศ และส่งผลกระทบ “กินดี อยู่ดี มีสุข” ต่อไป สิ่งสําคัญ มทร.ล้านนา ควรพิจารณานําภาคเอกชนและภาคธุรกิจมาร่วมดําเนินการด้วย และควรร่วมมือกับ BOI โดยตนพร้อมสนับสนุนอย่างเต็มที่
“มทร.มีความโดดเด่นด้านเทคโนโลยีและวิศวกรรมศาสตร์ที่เข้าถึงความต้องการของชุมชนและท้องถิ่น แต่สิ่งที่ตนอยากให้เกิดขึ้นหลังจากนี้คือ มทร.ต้องปรับการเรียนการสอนให้สอดคล้องกับโลกยุคปัจจุบันที่จํานวนประชากรในวัยแรงงานลดลง ดังนั้น เป็นไปได้หรือไม่ที่จะทําให้เวลาสําเร็จการศึกษาระดับปริญญาลดลงเหลือ 2 หรือ 3 ปี แทนที่จะต้องเรียนนานถึง 4 ปี และปรับให้นักศึกษาได้ฝึกปฏิบัติงานจริงกับสถานประกอบการ รวมทั้งมีรายได้ตั้งแต่เข้าเรียนในมหาวิทยาลัยปีแรก นอกจากนั้น มหาวิทยาลัยและอาจารย์ก็ต้องมีทัศนคติในการเป็นผู้ประกอบการ สามารถหารายได้และสร้างทักษะความเป็นผู้ประกอบการให้แก่นักศึกษา สร้างความร่วมมือกับภาคธุรกิจหรือการคิดแบบนักธุรกิจให้มากขึ้น นํานักธุรกิจหรือคนที่มีฝีมือดีในด้านต่างๆ ระดับโลกมาร่วมทํางาน หรือมาสอนนักศึกษาของเราได้” รมว.อว.กล่าว
ด้าน ผศ.ดร.จัตตุฤทธิ์ ทองปรอน อธิการบดี มทร.ล้านนา รายงานว่า โครงการนี้มุ่งผลิตหลักสูตรยกระดับทักษะ เสริมทักษะและสร้างทักษะใหม่ด้านการพัฒนาแรงงานไม่น้อยกว่า 120 หลักสูตร สร้างผู้เชี่ยวชาญด้านการพัฒนาหลักสูตรด้านเทคโนโลยีดิจิทัลไม่น้อยกว่า 150 ราย ยกระดับแรงงานสาขาวิชาชีพดิจิทัลไม่น้อยกว่า 7,000 ราย และปรับเปลี่ยนสถานประกอบการขนาดเล็กและขนาดย่อมสู่ระบบดิจิทัลแพลตฟอร์ม จํานวนไม่น้อยกว่า 10,000 ราย ซึ่งจะเกิดการจับคู่ธุรกิจไม่น้อยกว่า 1,000 ล้านบาท สร้างรายได้อุตสาหกรรมดิจิทัลไม่น้อยกว่า 300 ล้านบาท และมีการร่วมทุนของเอกชนไม่น้อยกว่า 2,500 ล้านบาท เป็นต้น ขณะนี้ โครงการผ่านความเห็นชอบในหลักการโดยสภาพัฒนาเศรษฐกิจและสังคมแห่งชาติแล้ว และอยู่ในขั้นตอนขอความเห็นชอบจากกระทรวง อว. เพื่อสนับสนุนให้สามารถของบประมาณจากสํานักงบประมาณในปีแรก โดยจะดําเนินการในรูปแบบความร่วมมือระหว่างรัฐเอกชน (PPP Model)
รัฐบาลไทย-ข่าวทำเนียบรัฐบาล-กระทรวงเกษตรฯ เปิดอบรมหลักสูตรวิทยาการเกษตรระดับสูง (วกส.) รุ่นที่ 3
วันศุกร์ที่ 27 มกราคม 2566
กระทรวงเกษตรฯ เปิดอบรมหลักสูตรวิทยาการเกษตรระดับสูง (วกส.) รุ่นที่ 3
เพื่อนําไปสู่การพัฒนาภาคการเกษตรในทุกมิติ
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการฝึกอบรมหลักสูตรวิทยาการเกษตรระดับสูง (วกส.) รุ่นที่ 3 ณ ห้องประชุมธารทิพย์ กรมชลประทาน ว่า กระทรวงเกษตรและสหกรณ์ ได้บูรณาการความร่วมมือกับมูลนิธิเกษตราธิการ และสํานักงานพัฒนาการวิจัยการเกษตร (องค์การมหาชน) หรือ สวก. ในการจัดทําหลักสูตรวิทยาการเกษตรระดับสูง (วกส.) โดยมีกําหนดจัดการฝึกอบรมหลักสูตร วกส. รุ่นที่ ๓ ตั้งแต่วันที่ ๒๗ มกราคม - วันที่ ๑๖ มิถุนายน ๒๕๖๖
โดยมีวัตถุประสงค์ในการขับเคลื่อนภาคการเกษตรไทยให้เป็นผู้นําด้านการเกษตรและอาหารในระดับนานาชาติ ที่จะส่งผลในการสร้างรายได้เพิ่มให้กับประเทศ มีความมั่นคง มั่งคั่ง และยั่งยืน หลักสูตรครอบคลุมเนื้อหาใน ๖ ด้าน ได้แก่ 1) Agriculture and Cooperatives Landscape 2) Agricultural Market Mechanisms 3) Technology and Innovation 4) Current Issues for Agriculture Development 5) Research for the Future และ6) Leadership and Sustainability ซึ่งครอบคลุมในทุกมิติในการพัฒนาภาคการเกษตร และสอดคล้องกับนโยบายของกระทรวงเกษตรและสหกรณ์เพื่อให้ผู้เข้าร่วมการฝึกอบรมจะได้แลกเปลี่ยนเรียนรู้ นํามาซึ่งแนวทางการขับเคลื่อนภาคการเกษตรที่เป็น Agri Challenge เพื่อรองรับความปกติใหม่ (New Normal to Next Normal)
“หลักสูตร วกส. จะสร้างเครือข่ายความร่วมมือที่จะเกิดขึ้นจากการฝึกอบรมในครั้งนี้ จะเป็นนิมิตรหมายอันดีที่จะนําไปสู่การขับเคลื่อนองคาพยพของภาคการเกษตร ให้สามารถผลักดันการพัฒนาสินค้าและบริการด้านการเกษตรอย่างมีประสิทธิภาพ ตลอดจนช่วยขับเคลื่อนให้ประเทศไทยสามารถบรรลุวิสัยทัศน์ "ประเทศไทยมีความมั่นคง มั่งคั่ง ยั่งยืน" ต่อไป” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการกรมเจ้าท่า เคลียร์เก็บผักตบชวาและวัชพืช เพิ่มแหล่งน้ำอุปโภคบริโภค บริเวณแหล่งน้ำบุ่งหาดกองสิน จังหวัดชัยนาท
วันศุกร์ที่ 27 มกราคม 2566
รัฐมนตรีว่าการกระทรวงคมนาคม สั่งการกรมเจ้าท่า เคลียร์เก็บผักตบชวาและวัชพืช เพิ่มแหล่งน้ําอุปโภคบริโภค บริเวณแหล่งน้ําบุ่งหาดกองสิน จังหวัดชัยนาท
...
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษา ร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่ รับน้ําเพื่อใช้ ในภาคการเกษตร
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า เมื่อวันที่ 12 มกราคม 2566 กรมเจ้าท่า ได้สนับสนุนเครื่องมือ เครื่องจักร ในการแก้ปัญหากําจัดผักชวาและวัชพืช บริเวณแหล่งน้ําบุ่งหาดกองสิน ตําบลเขาท่าพระ อําเภอเมืองชัยนาท จังหวัดชัยนาท โดยแหล่งน้ําดังกล่าวประชาชนใช้ประโยชน์ประมาณ 1,500 ครัวเรือน มีวัชพืชกีดขวางทางเรือเดินประมาณ 24,000 ตัน ทําให้แหล่งน้ํา มีสภาพ เสื่อมโทรม ประชาชนไม่สามารถใช้น้ําจากแหล่งน้ําบุ่งหาดกองสิน เพื่อการอุปโภคบริโภคได้ โดยกรมเจ้าท่าและหน่วยงานที่เกี่ยวข้องในพื้นที่ ได้ร่วมกันพิจารณาหาแนวทางการแก้ไขปัญหาแหล่งน้ําบุ่งหาดกองสิน อย่างเร่งเด่วน เนื่องจากเป็นปัญหาความเดือดร้อนเร่งด่วนของประชาชน
รักษาการอธิบดีกรมเจ้าท่า กล่าวเพิ่มเติมว่าจากปัญหาดังกล่าว ได้มอบหมายให้ สํานักงานพัฒนาและบํารุงรักษาทางน้ํา ที่ 2 สนับสนุนเรือเจ้าท่า ผ.4 ในการดําเนินการจัดเก็บผักตบชวาและวัชพืชประมาณ 24,000 ตัน คาดใช้เวลาประมาณ 90 วัน พื้นที่ประมาณ 300 ไร่ ซึ่งภารกิจดังกล่าวได้รับความร่วมมือจากหน่วยงานในจังหวัดชัยนาท อาทิ ผู้ว่าราชการจังหวัดชัยนาท ผู้อํานวยการแขวงการทางจังหวัดชัยนาท การไฟฟ้าส่วนภูมิภาคจังหวัดชัยนาท นายกองค์การบริหารส่วนตําบลเขาท่าพระ สมาชิกสภาจังหวัดชัยนาท กํานัน ผู้ใหญ่บ้าน ในการอํานวยความสะดวกการเคลื่อนย้ายเครื่องจักรขนาดใหญ่ ด้านการจราจร ด้านระบบไฟฟ้า รวมถึงความร่วมมือร่วมใจของภาคประชาชนในการประชาสัมพันธ์ ให้กับชาวบ้านในชุมชนในการเคลื่อนย้ายเครื่องจักรของกรมเจ้าท่า เข้ามาปฏิบัติงานในพื้นที่ ทั้งนี้ หากดําเนินการแล้วเสร็จจะช่วยเพิ่มประสิทธิภาพ ในการระบายน้ําในช่วงฤดูน้ําหลากและกักเก็บน้ําในช่วงฤดูแล้ง เป็นแหล่งน้ําสําหรับใช้เพื่อการเกษตร อีกทั้งสามารถปลูกพืชผักสวนครัว เพิ่มรายได้ให้แก่ชุมชนและครอบครัวได้อีกด้วย
รัฐบาลไทย-ข่าวทำเนียบรัฐบาล-พม. หนุนพัฒนาผู้ปฏิบัติงานด้านเด็กและเยาวชนไทย สู่การเป็นผู้นําการเปลี่ยนแปลงในศตวรรษที่ 21
วันศุกร์ที่ 27 มกราคม 2566
พม. หนุนพัฒนาผู้ปฏิบัติงานด้านเด็กและเยาวชนไทย สู่การเป็นผู้นําการเปลี่ยนแปลงในศตวรรษที่ 21
พม. หนุนพัฒนาผู้ปฏิบัติงานด้านเด็กและเยาวชนไทย สู่การเป็นผู้นําการเปลี่ยนแปลงในศตวรรษที่ 21
เมื่อวันที่ 26 ม.ค. 66เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานปิดการประชุมเชิงปฏิบัติการหลักสูตรพัฒนาศักยภาพผู้ปฏิบัติงานด้านเด็กและเยาวชนไทย สู่การเป็นผู้นําการเปลี่ยนแปลงในศตวรรษที่ 21 พร้อมมอบเกียรติบัตรและให้โอวาทแก่ครูสอนศาสนาอิสลามในกรุงเทพฯ จํานวน 50 คน โดยมีนางสาวสุนีย์ ศรีสง่าตระกูลเลิศ รองอธิบดีกรมกิจการเด็กและเยาวชน กล่าวรายงาน ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร เข้าร่วม ณ ห้องประชุมชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า รัฐบาลขับเคลื่อนนโยบายการเตรียมความพร้อมสําหรับเด็กและเยาวชนเป็นผู้นําการเปลี่ยนแปลงในศตวรรษที่ 21 ด้วยทักษะที่จําเป็น ไม่ว่าจะเป็น การมีความคิดสร้างสรรค์ เป็นจิตอาสา รู้เท่าทันสื่อเทคโนโลยีสารสนเทศ รู้จักช่องทางการสื่อสารอย่างถูกวิธี และมีความยืดหยุ่นในการใช้ชีวิต เป็นต้น ทั้งนี้ กระทรวง พม. โดยกรมกิจการเด็กและเยาวชน (ดย.) ได้ขับเคลื่อนการพัฒนาศักยภาพเด็กและเยาวชนอย่างต่อเนื่อง ด้วยแนวคิดความฉลาด 7 ด้าน (7 Quotient) หรือ 7Q เพื่อส่งเสริมให้มีความรู้ความสามารถที่พร้อมสําหรับการเป็นผู้นําการเปลี่ยนแปลงในศตวรรษที่ 21
นายจุติ กล่าวต่อไปว่า หลักสูตร “7Q สําหรับเด็กและเยาวชนไทยสู่การเป็นผู้นําการเปลี่ยนแปลงในศตวรรษที่ 21” กระทรวง พม. โดย ดย. ได้ดําเนินงานภายใต้หลักการ “เสริม สร้าง ซ่อมสังคม” และวันนี้ มีการจัดประชุมเชิงปฏิบัติการหลักสูตรพัฒนาศักยภาพผู้ปฏิบัติงานด้านเด็กและเยาวชนไทยสู่การเป็นผู้นําการเปลี่ยนแปลงในศตวรรษที่ 21 เป็นการสร้างความรู้ ความเข้าใจให้กับครูสอนศาสนาอิสลามในกรุงเทพฯ ภายใต้ความร่วมมือระหว่างกระทรวง พม. และมูลนิธิแม่บ้านไทยมุสลิม เพื่อเป็นครู ก. ถ่ายทอดและฝึกฝนหลักสูตรดังกล่าวแก่เด็กนักเรียนในสถานศึกษา นําไปสู่การเป็นผู้นําการเปลี่ยนแปลงในศตวรรษที่ 21 ต่อไป
นายจุติ กล่าวเพิ่มเติมว่า การประชุมครั้งนี้ มีวิทยากรจากสถาบันสุขภาพจิตเด็กและวัยรุ่นราชนครินทร์ กรมสุขภาพจิต มาให้ความรู้ทางวิชาการเรื่องหลักสูตร “7Q สําหรับเด็กและเยาวชนไทยสู่การเป็นผู้นําการเปลี่ยนแปลงในศตวรรษที่ 21” พร้อมทั้งฝึกภาคปฏิบัติ เพื่อให้ครูสอนศาสนาอิสลาม ซึ่งเป็นผู้ปฏิบัติงานด้านเด็กและเยาวชนในฐานะที่ปรึกษา ซึ่งมีความใกล้ชิดกับเด็กและเยาวชนในชุมชน ได้มีความรู้ความเข้าใจในหลักสูตรฯ และนําไปปรับใช้ในการปลูกฝังและสอนเด็กและเยาวชนในชุมชนต่อไป
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​กองทัพอากาศ ขอเชิญร่วมประกวดภาพถ่ายภายใต้แนวคิด “3 ทศวรรษ พระมหาธาตุนภเมทนีดล นภพลภูมิสิริ สวรรค์บนม่านเมฆ” ชิงเงินรางวัลรวมกว่า 90,000 บาท พร้อมเกียรติบัตร และโล่เกียรติยศผู้บัญช
วันศุกร์ที่ 27 มกราคม 2566
​กองทัพอากาศ ขอเชิญร่วมประกวดภาพถ่ายภายใต้แนวคิด “3 ทศวรรษ พระมหาธาตุนภเมทนีดล นภพลภูมิสิริ สวรรค์บนม่านเมฆ” ชิงเงินรางวัลรวมกว่า 90,000 บาท พร้อมเกียรติบัตร และโล่เกียรติยศผู้บัญช
กองทัพอากาศ จัดกิจกรรมประกวดภาพถ่ายเนื่องในโอกาสครบรอบ 3 ทศวรรษ “พระมหาธาตุนภเมทนีดล นภพลภูมิสิริ”
ซึ่งกองทัพอากาศร่วมกับประชาชนชาวไทยร่วมกันจัดสร้างขึ้นเพื่อถวายแด่ พระบาทสมเด็จพระบรมชนกาธิเบศร มหาภูมิพลอดุยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีที่ตั้งอยู่บนยอดดอยอินทนนท์ อําเภอจอมทอง จังหวัดเชียงใหม่
โดยกําหนดแนวคิดในการประกวด คือ “3 ทศวรรษ พระมหาธาตุนภเมทนีดล นภพลภูมิสิริ สวรรค์บนม่านเมฆ” ซึ่งหมายรวมถึง มุมมองการถ่ายภาพที่มีความคิดสร้างสรรค์ สะท้อนความสวยงามของแหล่งท่องเที่ยว และจะต้องเป็นการประชาสัมพันธ์เสริมสร้างภาพลักษณ์ที่ดีให้แก่กองทัพอากาศ
สําหรับการประกวดแบ่งเป็น 2 ประเภท ได้แก่
1. ประเภทภาพถ่ายจากกล้องดิจิทัล
2. ประเภทภาพถ่ายจากกล้องโทรศัพท์มือถือ
รางวัลรวมกว่า 90,000 บาท โดยมีรายละเอียดดังนี้
1. ประเภทภาพถ่ายจากกล้องดิจิทัล
- ชนะเลิศ : เงินรางวัล 30,000 บาท พร้อมโล่เกียรติยศ ผู้บัญชาการทหารอากาศ
- ชนะเลิศอันดับ 2 : เงินรางวัล 20,000 บาท
- ชนะเลิศอันดับ 3 : เงินรางวัล 10,000 บาท
2. ประเภทภาพถ่ายจากกล้องโทรศัพท์มือถือ
- ชนะเลิศ : เงินรางวัล 10,000 บาท พร้อมโล่เกียรติยศ ผู้บัญชาการทหารอากาศ
- ชนะเลิศอันดับ 2 : เงินรางวัล 7,000 บาท
- ชนะเลิศอันดับ 3 : เงินรางวัล 5,000 บาท
นอกจากนี้ยังมีรางวัลพิเศษอีก 2 รางวัล ได้แก่
- รางวัลผลโหวตคะแนนนิยม เงินรางวัล : 5,000 บาท
- รางวัลภาพประทับใจผู้บัญชาการทหารอากาศ เงินรางวัล : 5,000 บาท
ผู้สนใจสามารถส่งภาพถ่ายเข้าประกวดได้ตั้งแต่บัดนี้ ถึงวันที่ 1 มีนาคม 2566 ผ่านทาง e-mail : [emailprotected] โดยแนบไฟล์ภาพถ่าย พร้อมแจ้ง ชื่อ-นามสกุล และหมายเลขโทรศัพท์ที่ติดต่อได้
ติดตามหลักเกณฑ์การประกวดได้ที่เฟซบุ๊ก “พระมหาธาตุนภเมทนีดล นภพลภูมิสิริ กองทัพอากาศ” และสอบถามรายละเอียดเพิ่มเติมได้ที่หมายเลขโทรศัพท์ 0 2534 1172
--------------------------------------
กองประชาสัมพันธ์
สํานักกิจการพลเรือนและประชาสัมพันธ์
กรมกิจการพลเรือนทหารอากาศ
26 มกราคม 2565
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนให้กับประชาชนอย่างเร่งด่วน สนับสนุนรถบรรทุกน้ำ
วันศุกร์ที่ 27 มกราคม 2566
กรมทางหลวงชนบท บรรเทาความเดือดร้อนให้กับประชาชนอย่างเร่งด่วน สนับสนุนรถบรรทุกน้ํา
ออกแจกจ่ายให้กับประชาชนในพื้นที่จังหวัดนครราชสีมา ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทนครราชสีมาได้ดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยร่วมบูรณาการกับหน่วยงานในพื้นที่จังหวัดนครราชสีมา สนับสนุนรถบรรทุกน้ําออกแจกจ่ายให้กับประชาชนที่ได้รับความเดือดร้อนจากปัญหาน้ําประปาไม่ไหล เนื่องมาจากท่อเมนน้ําประปาขนาดใหญ่ชํารุด ซึ่งขณะนี้อยู่ระหว่างดําเนินการซ่อมแซมให้กลับมาใช้งานได้ตามปกติ
ทั้งนี้ ทช. ได้ให้ความร่วมมือในการนํารถบรรทุกน้ําออกแจกจ่ายให้กับประชาชน บริเวณหน้าศาลากลางจังหวัดนครราชสีมา หากประชาชนในพื้นได้รับความเดือดร้อนในเรื่องของการขาดแคลนน้ํา สามารถติดต่อขอความช่วยเหลือได้ที่แขวงทางหลวงชนบทนครราชสีมา โทร. 0 4424 2989, 06 3905 0206 หรือ 06 3903 8643
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเดินหน้าพัฒนา “ระบบการรับชำระเงินกลางของบริการภาครัฐ” พร้อมใช้งานแล้ว ครอบคลุม 23 หน่วยงาน มากกว่า 730 รายการ สะดวก รวดเร็ว ลดต้นทุนการทำธุรกรรม
วันศุกร์ที่ 27 มกราคม 2566
27/01/2566
โฆษกรัฐบาลเผย รัฐบาลเดินหน้าพัฒนา “ระบบการรับชําระเงินกลางของบริการภาครัฐ” พร้อมใช้งานแล้ว ครอบคลุม 23 หน่วยงาน มากกว่า 730 รายการ สะดวก รวดเร็ว ลดต้นทุนการทําธุรกรรม
โฆษกรัฐบาลเผย รัฐบาลเดินหน้าพัฒนา “ระบบการรับชําระเงินกลางของบริการภาครัฐ” พร้อมใช้งานแล้ว ครอบคลุม 23 หน่วยงาน มากกว่า 730 รายการ สะดวก รวดเร็ว ลดต้นทุนการทําธุรกรรม
วันนี้ (วันที่ 27 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลโดยกรมบัญชีกลาง เดินหน้าพัฒนาระบบการรับชําระเงินกลางของบริการภาครัฐ (e-Payment Portal of Government) ให้มีประสิทธิภาพและครอบคลุมหน่วยงานที่มีสํานักงานในส่วนกลาง และส่วนภูมิภาค เพื่อเพิ่มช่องทางการให้บริการรับชําระเงินจากประชาชนหรือภาคธุรกิจแก่ส่วนราชการด้วยอิเล็กทรอนิกส์
การดําเนินการเพื่อพัฒนาระบบการชําระเงินกลางนี้ เป็นไปตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายใต้แผนยุทธศาสตร์การพัฒนาโครงสร้างพื้นฐานระบบการรับชําระเงินแบบอิเล็กทรอนิกส์ (National e-Payment Master Plan) เพื่อผลักดันระบบการชําระเงินของประเทศไทยให้เข้าสู่ระบบการชําระเงินแบบอิเล็กทรอนิกส์อย่างครบวงจร
โฆษกประจําสํานักนายกรัฐมนตรี กล่าวเพิ่มเติมว่า ระบบการรับชําระเงินกลางของบริการภาครัฐ เป็นระบบกลางในการรับชําระเงินรายได้ หรือเงินอื่นจากประชาชนหรือภาคธุรกิจให้แก่ส่วนราชการ ซึ่งกรมบัญชีกลางเริ่มให้บริการมาตั้งแต่เดือนพฤษภาคม 2562 และมีการพัฒนามาอย่างต่อเนื่อง โดยส่วนราชการสามารถออกใบแจ้งการชําระ (Bill Payment) เพื่อให้ผู้รับบริการ นําไปชําระเงินผ่านช่องทางที่กําหนด เช่น Mobile Banking และ Internet Banking หรือชําระเงินออนไลน์ผ่านเว็บไซต์ด้วยบัตรเครดิตหรือบัตรเดบิต และเมื่อผู้รับบริการชําระเงินเรียบร้อยแล้ว ระบบจะออกใบเสร็จรับเงินอิเล็กทรอนิกส์ (e-Receipt) ให้แก่ผู้รับบริการ โดยระบบจะรับและนําส่งเงินรายได้ดังกล่าวเข้าบัญชี เงินคงคลัง พร้อมทั้งบันทึกบัญชีในระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai)
ปัจจุบันมีการพัฒนาระบบฯ ให้ครอบคลุมหน่วยงานที่มีสํานักงานในส่วนกลางและส่วนภูมิภาค จํานวน 23 หน่วยงาน ให้บริการในระบบฯ มากกว่า 730 รายการ อาทิ ค่าธรรมเนียมมัดจํารังวัด ค่าธรรมเนียมโรงงาน และค่าจดทะเบียนการค้า เป็นต้น นอกจากนี้ กรมบัญชีกลางมีแผนขยายผลการใช้งานระบบฯ ให้แก่ส่วนราชการเพิ่มเติมในระบบการให้บริการภาครัฐแบบเบ็ดเสร็จทางอิเล็กทรอนิกส์ (Biz Portal) ด้วย ทั้งนี้ ประชาชนที่สนใจ สามารถใช้บริการระบบการรับชําระเงินกลางของบริการภาครัฐ ได้ที่เว็บไซต์ https://epayment.cgd.go.th/ หรือหากมีข้อสงสัยสอบถามเพิ่มเติมได้ที่กรมบัญชีกลาง 0-2127-7551
“นายกรัฐมนตรีให้ความสําคัญกับการนําเทคโนโลยีดิจิทัลมาใช้เป็นเครื่องมือในการบริหารงานภาครัฐและการบริการสาธารณะ ซึ่งจะช่วยเพิ่มความสะดวก รวดเร็ว และลดต้นทุนในการทําธุรกรรมระหว่างภาครัฐ ภาคธุรกิจ และประชาชน รวมถึงช่วยเพิ่มประสิทธิภาพการบริหารจัดการทางการเงินการคลังของส่วนราชการให้มีความถูกต้อง รวดเร็ว โปร่งใส และตรวจสอบได้ เป็นการส่งเสริมการเข้าถึงบริการทางการเงินในทุกภาคส่วน ตลอดจนจะเป็นโอกาสเพิ่มความสามารถในการแข่งขันของไทยในเวทีระหว่างประเทศ ยกระดับศักยภาพระบบธุรกรรมทางการเงินและกิจกรรมทางเศรษฐกิจไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐอิตาลีประจำประเทศไทย เข้าเยี่ยมคารวะ
วันศุกร์ที่ 27 มกราคม 2566
27/01/2566
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย เข้าเยี่ยมคารวะ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย เข้าเยี่ยมคารวะ
เมื่อวันที่ 26 มกราคม 2566 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเปาโล ดีโอนีซี (H.E. Mr. Paolo DIONISI) เอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย เข้าเยี่ยมคารวะเนื่องในโอกาสเข้ารับตําแหน่งใหม่ รวมทั้งหารือความร่วมมือด้านอุตสาหกรรมไทย-อิตาลี ซึ่งในปี พ.ศ. 2566 ความสัมพันธ์ทางการทูตระหว่างไทยและอิตาลีจะครบรอบ 155 ปี โดยทั้งสองฝ่ายได้หารือในประเด็นความร่วมมือในด้านต่าง ๆ เพื่อการพัฒนาอุตสาหกรรมร่วมกัน ทั้งนี้ ไทยและอิตาลีต่างให้ความสําคัญกับการพัฒนาอุตสาหกรรมอย่างยั่งยืน สอดคล้องกับนโยบาย BCG ของประเทศไทย ด้านนายเปาโล ดิโอนีซี เห็นว่าประเทศไทยเป็นประเทศที่มีศักยภาพด้านอุตสาหกรรมอีกมากและมีแนวโน้มความเติบโตทางด้านเศรษฐกิจที่จะดึงดูดนักลงทุนจากอิตาลีได้ ขณะที่กระทรวงอุตสาหกรรม ก็มีความยินดีให้ความร่วมมือกับฝ่ายอิตาลีในการสร้างความร่วมมือเพื่อการพัฒนาอุตสาหกรรม ซึ่งจะทําให้ทั้งสองประเทศเกิดความสัมพันธ์ที่แน่นแฟ้นยิ่งขึ้นต่อไป โดยเฉพาะอย่างยิ่งในภาคอุตสาหกรรมที่ไทยและอิตาลีมีความสนใจร่วมกัน เช่น อุตสาหกรรมยานยนต์
โดยมีนายณัฐพล รังสิตพล ปลัดกระทรวงอุตสาหกรรม นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงานสํานักงานปลัดกระทรวงอุตสาหกรรม และนางสาวปรารถนา บุญฤทธิ์ ผู้อํานวยการกองเศรษฐกิจอุตสาหกรรมระหว่างประเทศ สํานักงานเศรษฐกิจอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดดีอีเอส มอบเกียรติบัตรประกาศยกย่ององค์กรคุณธรรมประจำปีงบประมาณ พ.ศ.2565
วันศุกร์ที่ 27 มกราคม 2566
ปลัดดีอีเอส มอบเกียรติบัตรประกาศยกย่ององค์กรคุณธรรมประจําปีงบประมาณ พ.ศ.2565
ปลัดดีอีเอส มอบเกียรติบัตรประกาศยกย่ององค์กรคุณธรรมประจําปีงบประมาณ พ.ศ.2565
วันนี้ (27 มกราคม 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานในพิธีมอบเกียรติบัตรประกาศยกย่ององค์กร ประจําปีงบประมาณ พ.ศ. 2565 เพื่อเป็นขวัญกําลังใจให้กับหน่วยงานที่เข้าร่วมการประเมินองค์กรคุณธรรม และเป็นแรงจูงใจให้กับหน่วยงานอื่นๆ ในการส่งเสริมคุณธรรมอย่างเป็นรูปธรรม โดยมีหน่วยงานในสังกัดกระทรวงดิจิทัลเพื่อเศรษฐกิจและสังคม ได้รับเกียรติบัตรยกย่อง จํานวน 5 หน่วยงาน ดังนี้
- ระดับคุณธรรมต้นแบบ ได้แก่
1. สํานักงานส่งเสริมเศรษฐกิจดิจิทัล
2. บริษัท โทรคมนาคมแห่งชาติ จํากัด (มหาชน)
- ระดับองค์กรคุณธรรม ได้แก่
1. สํานักงานปลัดกระทรวงดิจิทัลเพื่อเศรษฐกิจและสังคม
2. สํานักงานสถิติแห่งชาติ
3. บริษัท ไปรษณีย์ไทย จํากัด
รวมทั้ง มอบนโยบายในการก้าวสู่องค์กรคุณธรรมในระดับต่าง ๆ สอดรับกับแผนแม่บทส่งเสริมคุณธรรมแห่งชาติและแผนปฏิบัติการส่งเสริมคุณธรรมแห่งชาติ ระยะ 5 ปี (พ.ศ. 2566 - 2570) พร้อมเน้นย้ําการมีธรรมาภิบาลในการไม่รับของขวัญ ของกํานัล หรือประโยชน์อื่นใด
จากการปฏิบัติหน้าที่ (No Gift Policy) เพื่อเสริมสร้างวัฒนธรรมองค์กรและค่านิยมที่มีความคุณธรรม จริยธรรม ความซื่อสัตย์ สุจริต โปร่งใส ตรวจสอบได้ ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 27 มกราคม 2566
รฟม. ลงพื้นที่ตรวจการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดยกองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์ โดยได้ตรวจสอบการปฏิบัติตามมาตรการการป้องกันและลดผลกระทบสิ่งแวดล้อม เพื่อลดผลกระทบทางด้านฝุ่นละออง PM 2.5 เช่น การปิดคลุมกองดิน กองทราย เศษวัสดุก่อสร้างต่าง ๆ ระหว่างรอการใช้งาน การติดตั้งสเปรย์ละอองน้ํา เป็นต้น ตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกําหนดเขตการก่อสร้างให้ชัดเจน และการจัดทําทางเดินเท้าชั่วคราวกรณีที่มีกิจกรรมก่อสร้างรบกวนการสัญจรของประชาชนบนทางเดินเท้าเดิม รวมไปถึงตรวจสอบการติดตั้งแผ่นดูดซับเสียงบริเวณสถานีสําโรง และได้เน้นย้ําผู้รับสัมปทาน ให้ทําความสะอาดพื้นที่ก่อสร้างและถนนสาธารณะโดยรอบโครงการ อีกทั้งกําชับให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จับเข่าคุย "อัจฉริยะ" หลังเปิดโปงดีเอสไอทุจริตอื้อ ชี้ เห็นความตั้งใจแก้ปัญหา เปิดทางให้ร่วมตรวจสอบข้อเท็จจริง ยัน ไม่ได้นิ่งนอนใจ
วันศุกร์ที่ 27 มกราคม 2566
27/01/2566
รัฐมนตรีว่าการกระทรวงยุติธรรม จับเข่าคุย "อัจฉริยะ" หลังเปิดโปงดีเอสไอทุจริตอื้อ ชี้ เห็นความตั้งใจแก้ปัญหา เปิดทางให้ร่วมตรวจสอบข้อเท็จจริง ยัน ไม่ได้นิ่งนอนใจ
รัฐมนตรีว่าการกระทรวงยุติธรรม จับเข่าคุย "อัจฉริยะ" หลังเปิดโปงดีเอสไอทุจริตอื้อ ชี้ เห็นความตั้งใจแก้ปัญหา เปิดทางให้ร่วมตรวจสอบข้อเท็จจริง ยัน ไม่ได้นิ่งนอนใจ สั่งตั้งกรรมการสอบ ย้ํา ใครผิดเอาเรื่องถึงที่สุด ลั่น ไม่เอาชื่อเสียงมาทิ้งกับเรื่องพวกนี้
วันที่ 27 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้มีโอกาสพูดคุยกับ นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม ถึงกรณีการร้องเรียนว่า มีเจ้าหน้าที่ดีเอสไอ และกระทรวงยุติธรรม เข้าไปยุ่งเกี่ยวกับการรับเงินผู้ทําผิดกฎหมายคดียาเสพติด และพนันออนไลน์ ซึ่งการพูดคุยเป็นไปอย่างเรียบง่าย ตนได้รับฟังการทํางานของนายอัจฉริยะ ทําให้เข้าใจและเห็นถึงความมุ่งมั่นในการแก้ปัญหาต่างๆ โดยตนได้ยืนยันไปว่า ยินดีที่จะรับฟังข้อมูลต่างๆ ไม่ว่าเรื่องยาเสพติด หรือ ปัญหาที่เกิดขึ้นของดีเอสไอ พร้อมยินดีที่จะให้นายอัจฉริยะ เข้ามาร่วมตรวจสอบ แต่หากนายอัจฉริยะ ไม่สะดวกหรือไม่สบายใจ ก็สามารถส่งตัวแทนมาร่วมตรวจสอบข้อเท็จจริงแทนได้ ซึ่งตนเชื่อว่า จะเป็นแนวทางที่ดีที่สุด และปัญหาต่างๆ จะได้รับการสะสางและคลี่คลายไปได้
นายสมศักดิ์ ยังกล่าวอีกว่า เรื่องการตรวจสอบข้อร้องเรียน ก็ได้ยืนยันกับนายอัจฉริยะ ไปว่า ตนในฐานะ รมว.ยุติธรรม ไม่ได้นิ่งนอนใจ โดยได้มีการตั้งคณะกรรมการตรวจสอบ ที่มีนายวัลลภ นาคบัว รองปลัดกระทรวงยุติธรรม เป็นประธาน เพื่อให้เกิดข้อเท็จจริงอย่างรอบด้าน ซึ่งตนขอยืนยันว่า การทํางานตลอด 3-4 ปีที่ผ่านมา ตั้งใจทํางานในการแก้ปัญหายาเสพติดและสิ่งผิดกฎหมายมาโดยตลอด ซึ่งเหนื่อยมาก ดังนั้น การได้นายอัจฉริยะ มาช่วยเปิดเผยข้อเท็จจริงต่างๆก็ถือว่า เป็นเรื่องที่ดี
"คนอย่างผมไม่มีทางยอมให้ใครไปทําลักษณะนั้น เพราะต้องการกวาดล้างสิ่งที่ผิดกฎหมายต่างๆ และผมไม่เห็นด้วยกับคนที่วิ่งเคลียร์คดี ทําสิ่งไม่ถูกต้อง ที่ผ่านมาหากพบคนที่น่าสงสัยหรือถูกร้องเรียน ก็ให้ตั้งกรรมการสอบข้อเท็จจริงตลอด ใครผิดว่าไปตามผิด ผมไม่เอาชื่อเสียงมาทิ้งกับเรื่องพวกนี้อย่างแน่นอน ซึ่งการให้นายอัจฉริยะเข้ามาร่วมสืบสวนสอบสวนถือว่าแฟร์ที่สุดแล้ว จากนี้ขอให้การทํางานร่วมกันมีแต่ทิศทางที่ดี คนที่ทําผิด ฉวยโอกาสหาผลประโยชน์ ผมจะเอาผิดให้ถึงที่สุด เพราะถือเป็นการทําลายชื่อเสียงและความตั้งใจของผมในการทํางานเพื่อสังคมและประชาชน" นายสมศักดิ์ กล่าว